बच्चों ने प्रस्तुत किए रंगारंग कार्यक्रम, लगा बाल मेला
भैंसदेही| सरस्वती शिशु मंदिर में वार्षिकोत्सव का आयोजन किया। इसमें मातृ सम्मेलन, सांस्कृतिक कार्यक्रम, बाल मेला, विज्ञान प्रदर्शनी, योग प्रदर्शनी और आधारभूत विषय के अंतर्गत कार्यक्रम हुए। अखिल भारतीय परिषद के क्षेत्रीय महामंत्री प्रवीण गुगनानी, वनवासी कल्याण परिषद के जिलाध्यक्ष डीडी उइके, भाजपा नेता राजा ठाकुर, पूर्णा प्रसार समिति के अध्यक्ष हरीश जायसवाल, स्कूल के व्यवस्थापक केके मालवीय बतौर अतिथि मौजूद थे। डीडी उइके ने कहा विनम्रता, शालीनता के लिए सरस्वती शिशु मंदिर की अलग पहचान है। अनुशासन, पढ़ाई के स्तर का अन्य स्कूलों से तुलना करके देखिए, हमारा स्कूल बेहतर मिलेगा।
hin_Deva hin_Deva